ประกาศคณะกรรมการกํากับตลาดทุนที่ ทน. 21/2566เรื่อง การลงทุนของกองทุน(ฉบับที่ 23)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 109 วรรคหนึ่ง มาตรา 117แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้ยกเลิกความในวรรคสองของ (2) ในวรรคหนึ่งของข้อ 16 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคมพ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560เรื่อง การลงทุนของกองทุน (ฉบับที่ 4) ลงวันที่ 20 กุมภาพันธ์ พ.ศ. 2560 และให้ใช้ความต่อไปนี้แทน"ในกรณีที่บริษัทจัดการเห็นว่าจะไม่สามารถดําเนินการแก้ไขเพื่อให้การลงทุนเป็นไปตามหลักเกณฑ์ที่กําหนดในวรรคหนึ่ง (2) วรรคหนึ่ง เนื่องจากเหตุสุดวิสัยหรือเหตุจําเป็นอื่นใดหรือเห็นว่าการดําเนินการดังกล่าวจะไม่เป็นประโยชน์ต่อผู้ลงทุน บริษัทจัดการสามารถดําเนินการเพื่อขยายระยะเวลาการแก้ไขได้ โดยต้องดําเนินการดังนี้(ก) ได้รับความยินยอมจากผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ แล้วแต่กรณี ก่อนครบกําหนดระยะเวลาดังกล่าวโดยบริษัทจัดการต้องจัดให้ผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ มีการติดตามการดําเนินการแก้ไขของบริษัทจัดการ อย่างน้อยเดือนละ 1 ครั้งจนกว่าการแก้ไขจะแล้วเสร็จ(ข) จัดส่งรายงานเกี่ยวกับการดําเนินการแก้ไขและการได้รับความยินยอมตาม (ก) ต่อสํานักงานและผู้ถือหน่วยลงทุน ก่อนครบระยะเวลาที่ต้องแก้ไขให้เป็นไปตามหลักเกณฑ์ดังกล่าว ทั้งนี้ ในการจัดส่งรายงานดังกล่าวให้กับผู้ถือหน่วยลงทุน บริษัทจัดการสามารถดําเนินการโดยวิธีการเผยแพร่บนเว็บไซต์ของบริษัทจัดการแทนได้"ข้อ 2 ให้ยกเลิกความใน (2) ของวรรคหนึ่งในข้อ 18 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคมพ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 9/2564 เรื่องการลงทุนของกองทุน (ฉบับที่ 20) ลงวันที่ 20 มกราคม พ.ศ. 2564 และให้ใช้ความต่อไปนี้แทน"(2) ไม่ลงทุนเพิ่มเติมในทรัพย์สินที่เกินอัตราส่วนการลงทุนจนกว่าจะสามารถแก้ไขให้เป็นไปตามอัตราส่วนการลงทุนที่กําหนด เว้นแต่เป็นการดําเนินการตามข้อ 19 วรรคหนึ่ง(1) (2) หรือ (3)"ข้อ 3 ให้ยกเลิกความใน (ก) ของ (3) ในวรรคหนึ่งของข้อ 18 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคมพ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 20/2562เรื่อง การลงทุนของกองทุน (ฉบับที่ 12) ลงวันที่ 10 เมษายน พ.ศ. 2562 และให้ใช้ความต่อไปนี้แทน"(ก) 30 วันนับแต่วันสิ้นรอบระยะเวลาบัญชี ในกรณีที่ไม่เป็นไปตามอัตราส่วนการลงทุนที่คํานวณตามประเภททรัพย์สิน (product limit) สําหรับการลงทุนในเงินฝากหรือตราสารเทียบเท่าเงินฝาก ตั๋วแลกเงิน หรือตั๋วสัญญาใช้เงิน ตามภาคผนวก 4-VAYU ส่วนที่ 3ในข้อ 1"ข้อ 4 ให้ยกเลิกความในข้อ 19 แห่งประกาศคณะกรรมการกํากับตลาดทุนที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 9/2564 เรื่อง การลงทุนของกองทุน(ฉบับที่ 20) ลงวันที่ 20 มกราคม พ.ศ. 2564 และให้ใช้ความต่อไปนี้แทน"ข้อ 19 ในกรณีที่กองทุนมีการลงทุนเป็นไปตามอัตราส่วนการลงทุนหรือข้อกําหนดที่สามารถลงทุนได้โดยชอบ แต่ต่อมาปรากฏกรณีดังต่อไปนี้ จนเป็นเหตุให้ไม่เป็นไปตามอัตราส่วนการลงทุนหรือข้อกําหนดที่สามารถลงทุนได้โดยชอบ บริษัทจัดการอาจลงทุนในหลักทรัพย์หรือทรัพย์สินดังกล่าวต่อไปได้(1) กรณีที่กองทุนมีการลงทุนหรือได้สิทธิจากการเป็นผู้ถือหลักทรัพย์ตามสัดส่วนที่มีอยู่เดิม เว้นแต่เป็นกรณีตาม (2)(2) กรณีที่กองทุนมีการลงทุนหรือได้สิทธิตาม (1) ในระหว่างระยะเวลาการแก้ไขอัตราส่วนการลงทุนตามประกาศที่เกี่ยวข้อง แต่ทั้งนี้ บริษัทจัดการต้องดําเนินการแก้ไขภายในระยะเวลาดังกล่าวด้วย(3) กรณีที่กองทุนได้รับทรัพย์สินมาจากการบริจาค(4) กรณีที่กองทุนมีการลงทุนเพิ่มเติมในทรัพย์สินหรือธุรกรรมใดและในวันดังกล่าวเกิดเหตุการณ์ที่อยู่นอกเหนือการควบคุมของบริษัทจัดการ เช่น(ก) มูลค่าทรัพย์สินหรือธุรกรรมที่กองทุนได้ลงทุนเพิ่มเติมมีการเพิ่มขึ้นหรือลดลงเกินกว่าการเปลี่ยนแปลงของมูลค่าดังกล่าวโดยเฉลี่ยในช่วงระยะเวลาใด ๆ ในอดีต(ข) มูลค่าทรัพย์สินอื่นของกองทุนมีการเพิ่มขึ้นหรือลดลงเกินกว่าการเปลี่ยนแปลงของมูลค่าดังกล่าวโดยเฉลี่ยในช่วงระยะเวลาใด ๆ ในอดีต(ค) ผู้ถือหน่วยลงทุนมีการขายคืนหน่วยลงทุนของกองทุนเกินกว่าการเปลี่ยนแปลงของปริมาณการขายคืนหน่วยลงทุนดังกล่าวโดยเฉลี่ยในช่วงระยะเวลาใด ๆ ในอดีต(ง) ตราสารที่กองทุนลงทุนถูกปรับลดอันดับความน่าเชื่อถือในกรณีที่มีการลงทุนตามวรรคหนึ่ง (1) (3) หรือ (4) ให้บริษัทจัดการปฏิบัติให้เป็นไปตามข้อ 18 หรือข้อ 18/1 แล้วแต่กรณี โดยอนุโลมในกรณีที่บริษัทจัดการมีการอ้างอิงช่วงระยะเวลาใด ๆ ในอดีตตามวรรคหนึ่ง (4) (ก)(ข) หรือ (ค) แล้ว บริษัทจัดการต้องไม่เปลี่ยนแปลงช่วงระยะเวลาที่ใช้อ้างอิงดังกล่าวจนอาจเป็นช่องทางให้มีการเปลี่ยนแปลงการอ้างอิงอย่างไม่เหมาะสม"ข้อ 5 ให้ยกเลิกภาคผนวกดังต่อไปนี้ และให้ใช้ภาคผนวก 4-retail MF ภาคผนวก 4-AI และภาคผนวก 4-UI แนบท้ายประกาศนี้แทน(1) ภาคผนวก 4-retail MF และภาคผนวก 4-AI แนบท้ายประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 25/2563 เรื่อง การลงทุนของกองทุน (ฉบับที่ 17) ลงวันที่ 26 มีนาคม พ.ศ. 2563(2) ภาคผนวก 4-UI แนบท้ายประกาศคณะกรรมการกํากับตลาดทุนที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560 เรื่อง การลงทุนของกองทุน(ฉบับที่ 4) ลงวันที่ 20 กุมภาพันธ์ พ.ศ. 2560ข้อ 6 ในกรณีที่กองทุนใดมีการลงทุนไม่เป็นไปตามหลักเกณฑ์ที่กําหนดในประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุนลงวันที่ 17 ธันวาคม พ.ศ. 2558 ซึ่งใช้บังคับอยู่ในวันก่อนวันที่ข้อ 1 แห่งประกาศนี้ใช้บังคับซึ่งกองทุนสามารถดําเนินการเพื่อแก้ไขตามหลักเกณฑ์ที่กําหนดในข้อ 16 วรรคหนึ่ง (2) วรรคสองแห่งประกาศดังกล่าว หากบริษัทจัดการได้ดําเนินการตามหลักเกณฑ์ที่กําหนดในข้อดังกล่าวโดยครบถ้วนแล้วก่อนวันที่ข้อ 1 แห่งประกาศนี้มีผลใช้บังคับ ให้บริษัทจัดการได้รับยกเว้นการดําเนินการตามหลักเกณฑ์ในข้อ 16 วรรคหนึ่ง (2) วรรคสอง แห่งประกาศดังกล่าวซึ่งแก้ไขเพิ่มเติมโดยข้อ 1 แห่งประกาศนี้ข้อ 7 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2566 เป็นต้นไปเว้นแต่ข้อ 1 ข้อ 2 ข้อ 4 และข้อ 6 ให้ใช้บังคับตั้งแต่วันที่ 16 เมษายน พ.ศ. 2567 เป็นต้นไปประกาศ ณ วันที่ 25 กันยายน พ.ศ. 2566(นางพรอนงค์ บุษราตระกูล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการคณะกรรมการกํากับตลาดทุน